paragraph_text: Real Sporting de Gijón je španjolski nogometni klub iz Gijóna, Asturija. Osnovan je 1. lipnja 1905., a trenutačno igraju u drugoj ligi, Segundi División. Poznati su po nadimku Rojiblancos što znači crveni i bijeli, a od tih se boja sastoji njihov dres. Igraju na stadionu El Molinón, koji je najstariji nogometni stadion u Španjolskoj. U uporabi je od 1908., te se nalazi na mjestu starog vodenog mlina, otuda i ime stadiona, od španjolske riječi za "veliki mlin".